วิธีตดอย่างเงียบๆ วิธีกลั้นตด การลดปริมาณตด
เมื่อคุณอยู่ในที่สาธารณะและไม่มีทางหนี และคุณรู้ว่าตดจะหลุดออกมาในไม่ช้า วิธีที่ดีที่สุดคือค่อยๆ ปล่อยตดออกมา คลายแก้มก้นอย่างระมัดระวังและช้าๆ ขยับตัวเล็กน้อย และปล่อยตดออกมาอย่างช้าๆ ถ้าคุณปล่อยตดออกมาทีเดียว มันก็อาจจะเสียงดัง วิธีนี้อาจจะไม่ใช่วิธีที่ดีที่สุดแต่บางครั้งคุณรู้ว่าคุณต้องตดและคุณไม่มีทางเลือกนอกเหนือจากการทำเสียงดังเพื่อกลบเสียงตดเมื่อถึงเวลา เหล่านี้คือสิ่งที่คุณสามารถทำได้:  ไอเสียงดัง หัวเราะเสียงดัง ทำหนังสือหล่น เปิดวิทยุ เปิดสัญญาณเตือนของโทรศัพท์ นี่คือวิธีที่ง่ายที่สุดเพื่อตดและไม่มีใครได้ยิน ถ้าทำได้ คุณก็ควรขอตัวออกไปทำธุระสักพัก เหล่านี้คือสิ่งที่ง่ายที่สุดที่คุณสามารถทำได้:  แกล้งทำเป็นรับโทรศัพท์ ไปดูบางอย่างที่อีกด้านหนึ่งของห้อง พูดว่าคุณอยากสูดอากาศ พูดว่าคุณอยากล้างมือ เข้าห้องน้ำ ลองนึกดูว่าถ้าไม่มีช่องว่างระหว่างแก้มก้นแล้วตดของคุณจะออกไปได้ยังไง? ถึงแม้ว่าวิธีนี้อาจจะเจ็บเล็กน้อยและกลั้นตดไว้ไม่ได้นานแต่ถ้าคุณขมิบแก้มก้น คุณจะป้องกันไม่ให้ตดรั่วไหล เพื่อทำวิธีนี้คุณจะต้องขมิบก้นให้แน่นและค้างไว้อย่างนั้น ถ้าคุณปล่อย ตดของคุณจะหลุดออกมาได้ การทำแบบนี้นานพออาจจะช่วยให้ตดไหลกลับเข้าร่างกายถ้าคุณโชคดีแต่นั่นไม่ใช่วิธีแก้ไขที่ถาวรและตดอาจจะกลับมาด้วยพลังที่มากกว่าเดิม บางครั้งคุณอาจจะต้องขยับเล็กน้อยเพื่อเคลื่อนย้ายตดไปยังส่วนต่างๆ ของร่างกาย อย่าเปลี่ยนท่าทางโดยกระทันหันเพราะตดอาจจะหลุดออกมาได้ ถ้าคุณกำลังนั่งอยู่ก็ให้ลองยืนขึ้น ถ้าคุณกำลังยืนอยู่ก็ให้ลองนั่งลง ถ้าคุณกำลังนั่งอยู่แต่ยืนขึ้นไม่ได้ก็ให้ลองขยับแก้มก้นจากอีกข้างไปอีกข้างหนึ่ง นี่คือวิธีที่ได้รับการทดสอบตามกาลเวลาแล้ว ถ้าคุณกำลังนั่งอยู่และต้องการตดก็ให้วางมือทั้งสองข้างลงบนที่วางแขน เทน้ำหนักไปที่นิ้วเท้า และค่อยๆ โน้มตัวมาข้างหน้าเล็กน้อยเพื่อยกก้นให้ออกจากที่นั่ง วิธีอาจจะช่วยให้ความอยากตดหายไปเพราะการจิกเท้าและโน้มตัวไปข้างหน้าสามารถช่วยขมิบก้นได้เล็กน้อย ถ้าคุณกำลังนั่งหรือยืนอยู่และต้องการตด บางครั้งการนอนลงสามารถช่วยเปลี่ยนท่าทางและกำจัดความอยากตดได้ ถ้าคุณกำลังอยู่กับเพื่อน วิธีนี้ก็อาจจะทำได้ยากแต่ถ้าคุณนั่งดูทีวีอยู่คนเดียวก็ให้ลองนอนบนโซฟาหรือทำบางอย่างที่จะช่วยให้คุณกลั้นตดไว้ได้ในขณะที่ทำตัวให้ดูปกติ ถ้าคุณกำลังยืนอยู่และอยากตดก็ควรเปลี่ยนท่าทาง พยายามยกศีรษะให้สูงขึ้นเท่าที่จะสามารถทำได้และช่วยให้ร่างกายตั้งตรง วิธีนี้สามารถช่วยให้ตดมีพื้นที่เคลื่อนย้ายไปยังจุดต่างๆ ของร่างกายโดยที่ไม่หลุดออกมา ถ้าคุณกำลังนั่งอยู่และอยากตด สิ่งเดียวที่คุณสามารถทำได้คือเปลี่ยนจากแก้มก้นข้างหนึ่งไปยังอีกข้างหนึ่ง บางครั้งการเคลื่อนไหวแบบนี้คือสิ่งที่คุณต้องการเพื่อทำให้ตดหายไปชั่วคราว วิธีนี้ยังช่วยให้คุณปล่อยตดออกมาอย่างเงียบๆ ถ้าคุณต้องการ ปัญหาของการทำวิธีนี้คือคุณจะดูโจ่งแจ้งเล็กน้อยเพราะฉะนั้นคุณต้องทำเหมือนว่าคุณประหลาดใจกับสิ่งที่อยู่ด้านขวามืออย่างกะทันหันจากนั้นจึงหันมาด้านซ้าย ถึงแม้ว่าการกลั้นตดอาจจะเป็นวิธีที่ดีในระยะสั้นแต่รับรู้ไว้ว่าตดมักจะไม่หายไป วิธีเหล่านี้จะช่วยให้คุณลดความอับอายแต่ในที่สุดตดของคุณจะกลับมาและจะมีพลังมากกว่าเดิม ถึงแม้ว่ายังไม่มีข้อสรุปว่าการกลั้นตดนั้นไม่ดีต่อสุขภาพแต่แพทย์บางคนยอมรับว่าการทำวิธีนี้เป็นประจำอาจจะทำให้คุณท้องอืดและปวดท้อง เพราะฉะนั้นเมื่อคุณอยู่ในที่สาธารณะ คุณสามารถกลั้นตดให้มากที่สุดเท่าที่จะทำได้แต่เมื่อคุณสามารถตดได้ก็ควรผ่อนคลายทุกส่วนของร่างกาย ยืนขึ้น และปล่อยตดออกมา อาหารบางอย่างมีซัลเฟอร์สูงและอาจจะทำให้คุณตดบ่อยและยังทำให้ตดเหม็นกว่าเดิม อาหารที่เต็มไปด้วยคาร์โบไฮเดรตอาจจะทำให้คุณตดบ่อยแต่อาหารที่ทำให้แต่ละคนตดนั้นไม่เหมือนกัน ถึงแม้ว่าคุณไม่ควรหลีกเลี่ยงอาหารเหล่านี้โดยสิ้นเชิงแต่คุณสามารถลดปริมาณถ้าคุณรู้ว่าคุณจะต้องไปในที่ที่คุณตดไม่ได้ อาหารที่เป็นที่รู้กันว่าทำให้เกิดแก๊สคือ:  ผักจำพวกถั่ว บล็อกโคลี่ ดอกกะหล่ำ กะหล่ำปลี กะหล่ำดาว หัวหอม และเห็ด ผลไม้จำพวกแอปเปิ้ล พีชและลูกแพร์ ผลิตภัณฑ์จากรำข้าวและโฮลวีต ผลิตภัณฑ์จากนม เช่น ชีส โยเกิร์ต และไอศครีม ไข่ไก่ น้ำอัดลม เช่น โซดา อีกหนึ่งเหตุผลที่คุณมีแก๊สคือคุณทานอาหารหรือดื่มเร็วจนเกินไปและไม่ให้เวลาร่างกายเพื่อย่อยอาหารอย่างเหมาะสม ครั้งต่อไปที่คุณทานอาหารก็ควรพยายามทานช้าๆ และค่อยๆ เคี้ยวอาหารจนกว่าจะเป็นชิ้นเล็ก อย่ารีบทานอาหารถ้าคุณมักจะทำเช่นนั้นและพยายามทานให้ช้าลงและทานก่อนเวลาปกติถ้าจำเป็น ถ้าคุณชอบน้ำอัดลมก็ควรจิบช้าๆ แทนที่จะดื่มให้หมดทีเดียว ไม่เช่นนั้นการตดของคุณจะแย่กว่าเดิม การเคลื่อนไหวแบบซ้ำๆ ของการเคี้ยวหมากฝรั่งหรืออมลูกอมแข็งๆ อาจจะทำให้คุณตดมากกว่าเดิมโดยเฉพาะอย่างยิ่งเมื่อคุณทำสิ่งเหล่านี้ตอนที่ท้องว่าง ถ้าคุณต้องการลดความอับอายก็ควรจำกัดการเคี้ยวหมากฝรั่งหรืออมลูกอมแข็งๆ การเคี้ยวอย่างรวดเร็วทำให้คุณกลืนอากาศเข้าไปและทำให้อาหารเหลือในกระเพาะซึ่งทำให้เกิดตด ถึงแม้ว่าสิ่งนี้ไม่จำเป็นและคุณควรใช้วิธีนี้เมื่อคุณมีปัญหาจริงๆ แต่คุณสามารถลองใช้ยาที่หาได้ตามร้านขายยาทั่วไปเพื่อบรรเทาอาการตด คุณสามารถใช้ยา Beano Gas-X Mylanta Gas หรือแม้แต่ Lactase ยาเหล่านี้จะช่วยย่อยน้ำตาลในร่างกายซึ่งทำให้คุณย่อยอาหารได้ง่ายขึ้น อย่างไรก็ตาม คุณต้องปรึกษาแพทย์ก่อนที่จะใช้วิธีนี้เพื่อให้เข้าใจว่าคุณต้องทานยาตัวไหน บางครั้งคนเราตดมากขึ้นเพราะไม่ได้ออกกำลังกายเป็นประจำหรือนั่งเป็นเวลานาน สองสิ่งนี้มักจะมาคู่กัน ถ้าคุณตั้งเป้าที่จะออกกําลังกายอย่างน้อย 30 นาทีต่อวันและเคลื่อนไหวให้มากที่สุดระหว่างวัน ร่างกายของคุณก็จะดูดีขึ้นโดยรวมและคุณจะตดน้อยลง การออกกำลังกายยังช่วยกำจัดอากาศส่วนเกินในระบบของร่างกาย ทุกคนตด การทำงานของร่างกายแบบนี้เป็นธรรมชาติและดีต่อสุขภาพ โดยทั่วไปคนเราตดระหว่าง 14-21 ครั้งต่อวันถึงแม้ว่าเราจะไม่รู้ตัวก็ตาม อย่าคิดว่ามีบางอย่างผิดปกติกับคุณเพียงเพราะว่าคุณตดบ่อย
ปล่อยตดอย่างช้าๆ. ทำเสียงดังเพื่อกลบเสียงตด. หาข้ออ้างเพื่อออกไปตด. ขมิบแก้มก้น. เปลี่ยนท่าทาง. โน้มตัวบนเก้าอี้. นอนลง. รักษาท่าทางที่ดี. เปลี่ยนจากแก้มก้นข้างหนึ่งไปเป็นอีกข้างหนึ่ง. รับรู้ว่าการกลั้นตดจะยิ่งทำให้ตดเสียงดังมากขึ้นเมื่อถึงเวลา. รับรู้ว่าการกลั้นตดอาจจะทำให้คุณท้องอืดและปวดท้อง. ทานอาหารที่ทำให้เกิดแก๊สน้อยลง. หลีกเลี่ยงการทานอาหารหรือดื่มเร็วเกินไป. หลีกเลี่ยงการเคี้ยวหมากฝรั่งหรืออมลูกอมแข็ง. ลองใช้ยาที่หาได้ตามร้านขายยาทั่วไป. ออกกำลังกายให้เพียงพอ. จำไว้ว่าการตดเป็นเรื่องปกติของชีวิต.
https://www.wikihow.com/Hold-in-a-Fart https://www.wikihow.com/Hold-in-a-Fart https://www.wikihow.com/Hold-in-a-Fart
Strategies for Farting Quietly Strategies for Holding in Your Fart Minimizing Flatulence